《酬崔舍人阁老，冬至日宿直省中，奉简两掖阁》
唐代·权德舆

令节一阳新，西垣宿近臣。晓光连凤沼，残漏近鸡人。
白雪飞成曲，黄钟律应均。层霄翔迅羽，广陌驻归轮。
清切晨趋贵，恩华夜直频。辍才时所重，分命秩皆真。
左掖期连茹，南宫愧积薪。九年叨此地，回首倍相亲。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。